i 



ORATIO. 155 



simul vero, cum earn revera efficere se non posse seutirent, ingens eins 

 ostenderunt desiderium. 



Denique locus in philosophia antiqua clarissimus est, qui agit de Sa-» 

 piente , a quo egregia omnia in societate humana procedant. 



Scilicet SocRATis vim animos regentem experti erant ipsius aequales et 

 discipuli, atque institutione eius et vitae exemplo et mortis constantia et 

 certa spe immortalitatis ad sublimia omnia erant erecti. Neque aequales 

 tantum, sed et posteri, ita quidem ut suo etiam tempore Seneca profite- 

 retur : // Plus ex moribus iUius viri , quam e yerbis traxit omnis sapientium 

 turba" '). Neque miranduni igitur, veteres philosophos ad optima quae- 

 que in perfecta republica efRcienda semper virum aliquem, quantum fieri 

 posset, perfectum requisivisse. 



Ita Plato in sua republica principem , institutionis omnis salutisque 

 moderatorem et auctorem, requirit Philosophum. Namque, ait, uti pictor 

 ideam perfectam mente intuetur, quam pingendo exprimat, ita ille reipu- 

 blicae princeps, Philosophus, sursum semper adspicit aeternaque illa et 

 coelestia pulcri bonique exemplaria intuetur, idemque semper deorsum 

 respicit , ut quid in republica sit illis etiamnum contrarium videat , quo 

 deleat hoc, id vero in ea efficiat, ut ipsam reddat magis magisque ad per- 

 fectas illas species compositam ^). — Ubi autem virum bonum depingit, 

 virtute sola beatum exemplumque omnibus luculentum et perfectum, Plato 

 postulat, ut, in media etiam fortuna adversa, sua se ostendat beatum 

 virtute: atque adeo eum describit male habitum, iniuriis aifectum, vincu- 

 lis ligatum , flagellis caesum , denique , cum omnia mala perpessus sit , in 

 crucem sublatum, sed in bis etiam immobilem et constantem ^). 



Haec si in Codice Sacro veteri Hebraeo legerentur , A. ! profecto non 

 dubitem equidem , quin omni aevo habita fuissent vaticinia praesignificantia 



') Episl. 6. 



■) De liepuhl. VI, p. 500, 501. 



') De Bepubl. II, p. 361, 362. Hunc locum laudans, Clemens Alexandrinus, Strom. 

 V, p. 714, dioit: «Uti Scriptlira, ita Plato haec dixit, paene jrpocfifTfi/wv t^v trwTiffiov 

 olxovofilxv." 



20* 



